Rikunarita-ORG/Wikinium huggingface dataset:
# Alexander Zverev

| **Alexander Zverev** |
| --- |
|  en aŭgusto 2018 |
| Persona informo |
| **Naskiĝo** | 20-an de aprilo 1997 (1997-04-20) (29-jaraĝa) en Hamburgo |
| **Lingvoj** | germana • rusa • angla |
| **Loĝloko** | Montekarlo |
| **Ŝtataneco** | Germanio   |
| Familio |
| **Patro** | Alexander Zverev Sr. (en)   |
| **Patrino** | Irina Zvereva (en)   |
| **Frat(in)o** | Mischa Zverev (en)   |
| **Amkunulo** | Sophia Thomalla (mul)  (2021–)  |
| **Infano** | 1 |
| Okupo |
| **Okupo** | tenisisto   |
|  |

**Alexander "Sascha" Zverev**, jen germane, ruse *Александр "Саша" Зверев*, do *Aleksandro Saŝa Zverev* [ˈzvɛʁɛf] (naskiĝis la 20-an de aprilo 1997 en Hamburgo) estas germana tenisisto de rusaj familiaj radikoj kaj olimpika ĉampiono. Li gajnis 19 turnirojn de unuopaĵoj ĝis nun - inkluzive de la ora medalo en la unuopaĵa konkurso ĉe la Somera Olimpiko 2020 en Tokio, la finaloj 2018 kaj 2021 de la Asocio de Tenisaj Profesiuloj (ATP) kaj kvin ATP-Majstraj 1000 turniroj - same kiel du konkursoj en duoblo kun lia frato *Mischa (Miŝa) Zverev*. Ĉe la Usona Malferma Turniro de 2020, Zverev ankaŭ atingis sian unuan Grandŝleman finalon.

## Familio

La gepatroj de Aleksandro Zverev venas el Rusio. Lia patro estas la iama tenisisto Aleksandr Zverev (do ankaŭ *Александр Зверев*), kiu ekde 1979 ludis en la Davisa Pokalo por Sovetunio; en la individuo li atingis la lokon 175 en la mondaj rangotabeloj en 1985. Lia patrino Irina Svereva (Ирина Зверева), naskiĝinta Fatejeva (Фатеева), ankaŭ estis profesia tenisisto kaj atingis la 380-an lokon en la mondaj rangotabeloj en ŝia kariero en 1993. En 1991 la familio translokiĝis al Hamburgo kun sia filo Miŝa, kiu naskiĝis en 1987. La filo Aleksandro, naskita en 1997, forlasis la lernejon post la deka grado por plene koncentriĝi pri teniso.

Nun li precipe loĝas en Montekarlo.

en aprilo 2023
## 2026 – Sukcesoj

La 27-an de januaro 2026 li atingis la duonfinalon de la Aŭstralia Malferma Turniro post venko kontraŭ sia kvaronfinala kontraŭulo Learner Tien (20-jara usonano), kaj tiel eniras sian plej sukcesan komencan fazon de la sezono; li ludis sian duonfinalan matĉon kontraŭ Carlos Alcaraz la 30-an de januaro, sed en longa lukto de kvin matĉopartoj la hispano fine venkis - Aleksandr Zverev denaske suferas je diabeto kaj tial longegaj fortostreĉoj aparte malfacilas. La 7-an de junio 2026 li venkis en la finalo de la Franca Malferma Turniro - kaj atingis sian unuan Grandŝleman triumfon, en vidinda matĉo kontraŭ la kvin jarojn pli juna itala kolego Flavio Cobolli.

## Eksteraj ligiloj

* profilo de Alexander Zverev en la retejo de la Asocio de Tenisaj Profesiuloj (ATP, angle)
* profilo de Alexander Zverev en la retejo de la Internacia Tenisa Federacio (angle)
# Granda Ŝlemo (teniso)

|  |
| --- |
| Granda Ŝlemo |
|  |
| **tenisa turneo kun pluraj eldonoj** |
|

| [Montri]  Partoj |
| --- |
|  | Australian Open French Open Wimbledon US Open  vd |

 |
|  |
|  |

**Granda Ŝlemo** en teniso estas la unua rango en ĉiuj el la kvar plej gravaj tenisturniroj ene de unu kalendara jaro.
La kvar turniroj (Australian Open, French Open, Wimbledon, US Open - vidu la tabelon) estas la plej gravaj kaj laŭ la sumo de la premioj kaj laŭ la poentoj por la monda rangigo de tenisistoj: por viroj de la ranglisto de la Asocio de Tenisaj Profesiuloj (ATP), por virinoj sama listo de la Virina Tenisa Asocio (per angla mallongigo *WTA*). La venka unuopo aŭ teamo de la Granda Ŝlemo estas tiu, kiu gajnis la kvar turnirojn. Ĝis 2016, ĝi estis gajnita ses foje pri unuopa teniso kaj naŭ foje pri para teniso.

Grandŝlemaj Tenis-turniroj| Turniro | Loko | Ekde | Monato | Surfaco |
| --- | --- | --- | --- | --- |
| Australian Open | Melburno | 1905 | januaro | malmola korto |
| French Open | Parizo | 1891 | majo/junio | sablo |
| Wimbledon | Londono | 1877 | junio/julio | gazono |
| US Open | Novjorko | 1881 | aŭg./sept. | malmola korto |
# Keiko Fujimori

| **Keiko Fujimori** |
| --- |
|  |
|  |
| Persona informo |
| **Naskonomo** | Keiko Sofia Fujimori Higuchi |
| **Naskiĝo** | 25-an de majo 1975 (1975-05-25) (51-jaraĝa) en Limo |
| **Religio** | katolikismo vd |
| **Lingvoj** | hispana • angla vd |
| **Loĝloko** | Santiago de Surco vd |
| **Ŝtataneco** | Peruo   vd |
| **Alma mater** | Columbia Business School (mul)  - magistro de komerca administrado (2004–2008) Universitato de Bostono - entreprenadministrado (1995–1997) Universitato de Stony Brook  (1993–1994) Colegio Sagrados Corazones Recoleta (en)   (1981–1993) Questrom School of Business (en)    Stony Brook University College of Business (en)    Universitato Kolumbio   vd |
| **Partio** | Forto Popola (2010–)  vd |
|  |
| **Subskribo**  |
| Familio |
| **Patro** | Alberto Fujimori  vd |
| **Patrino** | Susana Higuchi  vd |
| **Gefratoj** | Kenji Fujimori (mul)  kaj Hiro Alberto Fujimori (mul)   vd |
| **Edz(in)o** | Mark Vito (mul)  (2004–2022)  vd |
| **Infanoj** | 2 |
| Profesio |
| **Alia nomo** | La Chica • Señora K • Ruth vd |
| **Okupo** | politikisto   vd |
|

|  Postenoj |
| --- |
| Postenoj | member of the Congress of the Republic of Peru (en)  (2006–2011) First Lady of Peru (en)  (1994–2000)  vd |

 |
| vd | **Fonto: Vikidatumoj** |
|  |

**Keiko Fujimori** (Limo, 25-a de majo de 1975) estas komerca kaj politika administranto perua, kiu funkciis kiel Unua Damo de Peruo de 1994 ĝis 2000 kaj Kongresanino por Metropola Lima de 2006 ĝis 2011. Kiel filino de eksprezidento Alberto Fujimori kaj eksa prezidentedzino Susana Higuchi, la protokola titolo de lia patrino inter 1994 kaj 2000. Ekde 2010 ŝi prezidas Fuerza Popular, politika partio reprezentanta fujimorismon. Ŝi malsukcese klopodis fariĝi prezidanto en la elektoj de 2011 kaj 2016, ambaŭfoje venkitaj per mallarĝa rando en la dua voĉdona rondo.

## Eksteraj ligiloj

* Biografio ĉe Fondaĵo CIDOB hispane
* Biografio ĉe Historia-biografia.com hispane
* Oficiala retejo de lia periodo 2006-2011 en la Kongreso de la Respubliko Peruo Arkivigite je 2021-04-22 per la retarkivo Wayback Machine hispane
# Roberto Sánchez Palomino

| **Roberto Sánchez Palomino** |
| --- |
|  |
|  |
| Persona informo |
| **Naskiĝo** | 3-an de februaro 1969 (1969-02-03) (57-jaraĝa) en Huaral District |
| **Religio** | katolikismo vd |
| **Lingvoj** | hispana vd |
| **Ŝtataneco** | Peruo   vd |
| **Alma mater** | Ĉefa Nacia Universitato de San Marcos   vd |
| **Partio** | Juntos por el Perú (en)  (2008–) Peruvian Humanist Political Party (en)  (2005–2007)  vd |
| Profesio |
| **Okupo** | psikologo  ŝtata funkciulo  politikisto   vd |
|

| [Montri]  Postenoj |
| --- |
| Postenoj | Minister of Foreign Commerce and Tourism of Peru (en)  (2021–2022) member of the Congress of the Republic of Peru (en)  (2021–)  vd |

 |
| vd | **Fonto: Vikidatumoj** |
|  |

**Roberto Helbert SÁNCHEZ Palomino** (naskita la 3-an de februaro 1969 en Huaral) estas perua psikologo kaj politikisto. Li estas kongresano de la Kongreso de la Respubliko Peruo por la periodo 2021-2026 kaj estis Ministro pri Eksterlanda Komerco kaj Turismo por Pedro Castillo de la 29-a de julio 2021 ĝis lia eksiĝo la 7-an de decembro 2022. Li ankaŭ estas prezidenta kandidato en la ĝenerala elekto de 2026.

## Referencoj

## Eksteraj ligiloj

* Persona retejo
* CIDOB-biografio
# Ebola epidemio en Provinco Ituro (2026)

Mapo de la Demokratia Respubliko Kongo kun provinco Ituro en malhelruĝa koloro (markita >500) kaj Kinŝaso, Norda Kivuo kaj Ugando en pli hela ruĝa koloro (markitaj respektive 1, 1 kaj 2)
En majo 2026 oni raportis epidemion de la ebola malsano en la provinco Ituro de la Demokratia Respubliko Kongo (DRK). Ĝi estas la 17-a ebola erupcio en DRK kaj nur kvin monatojn post la fino de la antaŭa erupcio. En la ĉefurbo Kinŝaso kaj ĝia provinco Norda Kivuo estis raportitaj importitaj kazoj, same kiel en la Uganda ĉefurbo Kampalo.

La epidemio estas kaŭzita de la Bundibugyo-ebolaviruso, kio malfaciligas la respondajn klopodojn, ĉar ne ekzistas pruvitaj vakcinoj kaj traktadoj; la ekzistantaj traktadoj kontraŭ ebolo estas por la Konga ebolaviruso. Ĝis la 19-a de majo 2026, estis raportitaj 543 suspektataj kazoj kaj almenaŭ 131 mortoj. Oni konsideras verŝajna, ke la vera nombro de infektoj povus konsiderinde superi la nunajn taksojn.

## Kunteksto

En la Demokratia Respubliko Kongo okazis 16 antaŭaj erupcioj de la ebola malsano. Okazis du antaŭaj epidemioj de la Bundibugyo-viruso (BDBV), unu en la distrikto Bundibugyo de Ugando en 2007 kaj 2008, de kiu ĝi ricevis sian nomon, kaj alia en 2012 en Isiro en DR Kongo. Oni taksas, ke la viruso havas mortoftecon inter 25 kaj 50%.

Ne ekzistas aprobita vakcino aŭ kuracilo por la Bundibugyo-viruso. Eksperimentaj vakcinoj estis testitaj sur makakoj. Spertuloj diskutis la eblecon uzi la vakcinon aprobitan por la Konga ebolaviruso Ervebo ĉe pacientoj kun Bundibugyo-ebolo. Studo pri bestoj sugestas, ke ĝi eble estas parte efika kontraŭ la Bundibugyo-viruso, sed ekzistas zorgoj pri ĝia efikeco kaj sekureco, ĉar ĝi estas desegnita por alia virusstampo.

La epidemio okazas en Ituro, regiono trafita de la daŭra konflikto en Iturio, kio estas humanitara krizo kun 1,9 milionoj da homoj bezonantaj helpon. En la areo okazas grandaj movadoj de rifuĝintoj kaj translimaj vojaĝoj, same kiel vojaĝoj rilataj al minado. La konflikto kaj la vojaĝoj malfaciligas la klopodojn por spuri kontaktojn, ĉar la loĝantaroj estas tre moviĝemaj kaj sanlaboristoj estis atakitaj. Krome, la statuso de Ituri kiel komerca kaj migrada centro multe pliigas la riskon de disvastiĝo de malsanoj al la pli vasta regiono.

## Referencoj
# Ribelo de 2023 en Sudano

| Tria Sudana Enlanda Milito |
| --- |
| **nesukcesa puĉprovo • interna milito** |
|

|  |  |
| --- | --- |
| Daŭro: | 2023 ĝis nun |
| Loko: | Darfuro kaj Ĥartumo en Sudano |
| Rezulto: |  |

 |
|  |

Ribelo de 2023 en Sudano sekvis la daŭrajn militajn kaj puĉajn problemojn de la afrika lando.

Abdel Fattah Abdelrahmane al-Burhan, prezidanto de la Suverena Konsilio de Sudano ekde 2019.
En Aprilo 2023 – dum internacie apogita plano por transiro al la civila regado estis diskutita – luktado por povo kreskiĝis inter armekomandanto (kaj *de facto* landa estro) Abdel Fattah al-Burhan, kaj lia deputito, Mohamed Hamdan Dagalo, estro de pez-armita paramilitista Rapidaj Apogfortoj kaj Rapidaj Frapofortoj, formitaj el la milicoj ĜanĜaŭid.

La 15an de Aprilo 2023, ilia konflikto eksplodis en intense violentaj malfermaj bataloj sur la stratoj de Ĥartum inter la armeo kaj la Rapidaj Fortoj – per trupoj, tankoj kaj aviadiloj. Ĉirkaŭ la tria tago, oni informis, ke 400 personoj estis mortigitaj kaj almenaŭ 3 500 estis vunditaj, laŭ Unuiĝintaj Nacioj. Inter mortintoj estis tri laboristoj de la Monda Nutraĵa Programo, kio rezultis en suspendo de la organiza laboro en Sudano, spite la fakton ke malsatego suferigas multon de la lando. La Ĝenerala Sekretario de la Unuiĝintaj Nacioj nome António Guterres postulis tujan "justicon" pro la mortoj, kaj alvokis por finigo de la konflikto.

Diplomatoj de Afrika Unio kaj Saudarabio iris al Sudano klopode al perado de batalhalto. Mallongdaŭra batalhalto (3–4 horoj) estis deklarita por permesi evakuado de vunditoj, sed la bataloj pluis, kaj ambaŭ flankoj postulis kaptadon de ŝlosilaj lokoj tra la tuta ĉefurbo.

## Referencoj

## Vidu ankaŭ

* Dua Sudana Enlanda Milito